GiliGold/VAD_KnessetCorpus huggingface dataset:
איל ינון: > אפשר ועדה משותפת.
אורן אסף חזן: יחד עם זאת, רבים הדיבורים על העובדה שחבר הכנסת כבל עומד בפני פרישה מהכנסת ואני רוצה גילוי נאות פה: מי יעמוד בראש הוועדה במקומו, עם כל הכבוד.
אורן אסף חזן: אני סומך ברמה העניינית על חבר הכנסת כבל, על שיקול דעתו - - -
דוד ביטן: מי אמר שהוא פורש?
אורן אסף חזן: הנה, הוא פה, החיוך – אני מתנגד לדבר הזה - - -
דוד ביטן: דע לך, נהיית נביא.
דוד ביטן: הוא בעצמו עוד לא יודע.
אורן אסף חזן: הוא הודיע שהוא שוקל לפרוש.
אורן אסף חזן: זה פורסם בתקשורת.
אורן אסף חזן: אתם לא מאמינים למה שמפורסם בתקשורת.
<יתן כבל (המחנה הציוני): זה פורסם מעבר לקו הירוק.
<יתן כבל (המחנה הציוני): זה לא נחשב.
אורן אסף חזן: זה לא נחשב, הבנתי.
איילת נחמיאס ורבין: אני רק רוצה להגיד שגם אנחנו לא - - -
אורן אסף חזן: מה זאת אומרת?
אורן אסף חזן: זה פורסם אתמול.
איילת נחמיאס ורבין: מה פורסם אתמול?
<יתן כבל (המחנה הציוני): די, כפרה עליך.
אורן אסף חזן: חבר הכנסת כבל מתכוון לפרוש כדי להתמודד על תפקיד יו"ר קק"ל.
<יתן כבל (המחנה הציוני): טוב, בסדר.
<יתן כבל (המחנה הציוני): תשלח אותי לאיפה שזה כתוב.
אורן אסף חזן: אני אמציא לך.
אורן אסף חזן: אם הדברים כתובים - - -
דוד ביטן: חזן, הוא אומר לך שלא, מה אתה רוצה?
אורן אסף חזן: רגע, דבר נוסף.
דוד ביטן: שאלת – הוא ענה.
איל ינון: > הבהרה משפטית לעניין הספציפי הזה: כדי להתמודד על יו"רות קק"ל אין צורך לפרוש מהכנסת.
איל ינון: אם מישהו נבחר להיות יו"ר קק"ל, הוא צריך להתפטר.
אורן אסף חזן: ולכן גוברים הסיכויים שאיתן כבל יפרוש.
אורן אסף חזן: אבל ברמה העניינית - - -
דוד ביטן: בוא נסכם שאם הוא יושב-ראש קק"ל, אנחנו מעבירים את החוק הזה לקק"ל.
דוד ביטן: את זה אני מוכן לסכם: ועדה משותפת עם קק"ל.
אורן אסף חזן: מה אתה חושב שסתם הוא נלחם שהכסף של קק"ל יהיה - - - דבר נוסף ברמה העניינית.
אורן אסף חזן: אמר את זה היועץ המשפטי, בסופו של יום הציבור בחר ממשלה.
אורן אסף חזן: הוא בחר אותנו.
אורן אסף חזן: לא יכול להיות מצב שבנושא כזה אקוטי שישפיע על כולנו ברמה היומיומית, מי שיוביל, מי שישפיע, מי שייקבע, יהיה דעת מיעוט ולא דעת הרוב.
דוד ביטן: בבקשה, כבוד היועץ המשפטי.
אורן אסף חזן: לכן אני בעד להעביר את זה לוועדת הרפורמות.
דוד ביטן: ועדת אלי כהן.
איל ינון: > אני רוצה להתייחס לכמה נקודות בעניין של רשות החשמל והוועדה המתאימה.
איל ינון: קודם כל, צודק יושב-ראש ועדת הכלכלה שרשות החשמל וההצעה המדוברת היא הצעה מובהקת שעניינה, נמל הבית שלה, הוא ועדת הכלכלה.
איל ינון: ועדת הכלכלה, לאורך השנים, הקימה את רשות החשמל, עסקה בנושא רשות החשמל בין בחקיקה ובין בנושאים שעל סדר היום.
איל ינון: לכן אני לא חושב שיש מחלוקת, לא בחדר הזה ולא במקומות אחרים בבית הזה שוועדת הכלכלה, הנושא הזה הוא נושא מובהק שלה.
קארין אלהרר: כשנוח לכם, הייעוץ המשפטי - - -
איל ינון: > רגע, עוד לא סיימתי.
דוד ביטן: חכי, אולי הוא יגיד בסוף: אבל.
דוד ביטן: את יודעת, המילה "אבל".
<יתן כבל (המחנה הציוני): קדימה, בואו נתקדם.
<יתן כבל (המחנה הציוני): זה כבר נהיה - - -
איל ינון: > עוד אני רוצה לציין שבכנסת הזאת, בשונה מההסכם הקואליציוני, עדיין לא הוקמה ועדת רפורמות.
איל ינון: הוקמה ועדה מיוחדת בראשות חבר הכנסת אלי כהן שעניינה כרגע הוא הצעת חוק להקמת רשות להתחדשות עירונית.
איל ינון: זו הוועדה המיוחדת הקיימת היום בכנסת.
דוד ביטן: למרות שהיא לא ועדת רפורמות, מעבירים אליה כל מיני חוקים - - -
איל ינון: > רגע.
איל ינון: ועדת הכנסת שהקימה אותה, הקימה אותה נכון לעת הזאת לשתי הצעות חוק: הצעת חוק אחת שעדיין תלויה ועומדת בוועדה, הצעה בנושא הקמת הרשות להתחדשות עירונית.
איל ינון: הצעה נוספת בתחום התכנון והבנייה, שהוועדה כבר אישרה והעבירה למליאת הכנסת.
איל ינון: בחוק ההסדרים, עד היום, ועדת הכנסת לא הקימה ועדות מיוחדות אלא הועדה הקפידה ואנחנו הקפדנו שבמסגרת הניתוב של הנושאים השונים לוועדות, הדברים עוברים לוועדות הסטטוטוריות הקיימות בכנסת.
איל ינון: לכן, אם היה מדובר בהקמת ועדה מיוחדת חדשה שלא קיימת, הרי שההתנגדות, לפחות שלי, הייתה נחרצת ליצירת תקדים מהסוג הזה.
איל ינון: אלא שפה נכנס איזשהו ניואנס, כי הוועדה המיוחדת שעליה מדברים עכשיו, להעביר אליה את ההצעה בנושא רשות החשמל, היא ועדה מיוחדת שכבר קיימת עוד לפני שחוק ההסדרים אושר בקריאה הראשונה בכנסת.
דוד ביטן: גם אמרנו במסגרת הדיון בה שנעביר אליה כל מיני הצעות חוק, חוץ מההצעה שהעברנו.
איל ינון: > לכן, אם הוועדה בסופו של יום לא תקבל את ההצעה לא להעביר לוועדת הכלכלה ולא להעביר לוועדה משותפת, היא רשאית מבחינת הסמכות שלה להעביר את הדבר לוועדה המיוחדת שהיא כרגע ועדה מיוחדת לעניין החוק להתחדשות עירונית.
איל ינון: אנחנו נצטרך פה בוועדה להצביע על שינוי שמה של הוועדה המיוחדת הזאת.
איל ינון: אם תחליטו להעביר את הנושא של רשות החשמל לוועדה המיוחדת בראשות אלי כהן, אני מציע ששם הוועדה יהיה - - -
דוד ביטן: עוד לא סיימנו.
דוד ביטן: יש עוד סעיף שצריך להעביר אליה.
דוד ביטן: רבותי, דנו מספיק בסעיף הזה.
דוד ביטן: אני מבקש להעביר את הדיון בסעיף הזה בפרק הזה לוועדת אלי כהן ולשנות את שמה.
משה גפני: אני לא מסכים לשנות את השם.
משה גפני: אם רוצים ועדת רפורמות - - -
דוד ביטן: לא ועדת רפורמות - - -
משה גפני: שיקראו לה "ועדת רפורמות חוץ ממה שקשור לוועדת הכספים".
דוד ביטן: גפני, אנחנו מכניסים את החוק הזה לשם של הוועדה.
דוד ביטן: יש הצעה אחרת של היועץ המשפטי.
איל ינון: אי אפשר להכניס את השם של החוק הזה כי אתם כנראה הולכים להעביר אליה עוד נושא.
איל ינון: השם של הוועדה, לפי הצעתנו יהיה: הוועדה המיוחדת לדיון בהצעת חוק הרשות הממשלתית להתחדשות עירונית ובסעיפים מהצעת חוק התכנית הכלכלית.
דוד ביטן: מי בעד ההצעה שלי בתיקון של היועץ המשפטי?
משה גפני: צריך לכתוב גם את הסעיפים.
דוד ביטן: תכתוב אותם, תכתוב אותם.
איל ינון: סעיפים מהצעת חוק התכנית הכלכלית.
<אתי בן יוסף: עשרה.
דוד ביטן: את נגד?
קארין אלהרר: נגד מוחלט.
איילת נחמיאס ורבין: איך אפשר להיות בעד?
<יתן כבל (המחנה הציוני): אוי, אוי, אוי, שטייניץ, שטייניץ.
<יתן כבל (המחנה הציוני): בעד הצעת היושב-ראש – רוב
<יתן כבל (המחנה הציוני): נמנעים – אין
דוד ביטן: עבר.
דוד ביטן: הנושא הבא שנשאר לדון בו - - -
מרב מיכאלי: לא להאמין.
מרב מיכאלי: אדוני היושב-ראש, זו חרפה ושערורייה.
איילת נחמיאס ורבין: יש לי רביזיה על זה.
דוד ביטן: רביזיות אחר כך.
איילת נחמיאס ורבין: אדוני יושב-הראש, אני רוצה להגיש על זה רביזה.
דוד ביטן: יש רביזיה.
דוד ביטן: עכשיו סעיף 16.
דוד ביטן: פרק בנקאות, עמוד 5.
איילת נחמיאס ורבין: בוא נראה אותך מול גפני, אולי גם את זה אתה רוצה להעביר לוועדת אלי כהן?
דוד ביטן: רוצים להעביר, אבל תנו לי לקרוא.
איילת נחמיאס ורבין: לא להאמין.
איילת נחמיאס ורבין: הוועדה להתחדשות עירונית, כלכלית, כספית, מדעית - - -
דוד ביטן: גפני, אני אגיד לך מה, בעיריות יש מה שנקרא "מחזיק תיק".
דוד ביטן: לי היה תיק גדול וכל פעם הייתי מכניס תיקים קטנים ואז לקחתי את התיקים של כולם.
דוד ביטן: זה מה שאתה רוצה לעשות?
דוד ביטן: בוועדת הכספים יש לך מספיק חומרים לדון בהם.
דוד ביטן: אני קורא: פרק בנקאות, הלוואות מגופים חוץ בנקאיים.
דוד ביטן: מוצע לאפשר גם לתאגיד שאינו בנק להנפיק לציבור תעודות התחייבות ולתת אשראי בתנאים מסוימים.
דוד ביטן: ההצעה שלנו היא להעביר את זה לוועדת אלי כהן.
דוד ביטן: רוצה להגיד משהו, גפני?
משה גפני: אדוני היושב-ראש, אי אפשר לשבש ככה את עבודת הכנסת - - -
<יתן כבל (המחנה הציוני): מה אתה אומר?
<יתן כבל (המחנה הציוני): הגיע אליך פתאום השיבוש?
<יתן כבל (המחנה הציוני): יש בעיית קליטה אצלך?
משה גפני: הוא החזיר לי.
משה גפני: אמרתי גם בישיבה הקודמת שאני מסכים אתו לגמרי, הכול בסדר.
איילת נחמיאס ורבין: אבל למה הצבעתם בעד העברת רשות החשמל מוועדת כלכלה?
אורן אסף חזן: גפני לא הצביע בעד, אז מותר לו לטעון עכשיו.
איילת נחמיאס ורבין: גפני לא הצביע כי אין לו זכות הצבעה בוועדת הכנסת.
דוד ביטן: רבותי, תנו לגפני לדבר.
דוד ביטן: גפני יודע לייצג את עצמו טוב מאוד, תאמינו לי.
דוד ביטן: רבותי, אם מישהו ידבר, חוץ מחברי הכנסת, אני אוציא אותו או שאני אוציא את כולם, גם זאת אופציה.
<יתן כבל (המחנה הציוני): אתה יכול להוציא את העוזר של סוקרטס-שטייניץ?
<יתן כבל (המחנה הציוני): הפילוסוף הדגול?
<יתן כבל (המחנה הציוני): הדמוקרט?
דוד ביטן: האמת, אני קורא לו עפולה.
דוד ביטן: הוא גר בעפולה.
משה גפני: יש חוקים שהוצבעו כאן, אדוני היושב-ראש, שמקומם היה או בוועדה אחת או בוועדה אחרת, לא היה ברור באופן חד-משמעי הנושא.
משה גפני: החוק הזה הוא חוק שהוא חד-משמעי לא עומד לדיון.
משה גפני: מבחינה משפטית, מבחינה תקנונית, הוא צריך להיות בוועדת הכספים.
משה גפני: אתה אומר, אדוני היושב-ראש, שלוועדת הכספים יש הרבה עבודה?
דוד ביטן: יש הרבה.
משה גפני: אני חושב שזה הרבה מדי.
משה גפני: אני מציע לתת רשימה של חוקים שאני אעביר אותם בתמורה לזה לוועדת הכלכלה - - -
<יתן כבל (המחנה הציוני): תודה, תודה.
דוד ביטן: אתה מוכן להעביר את הדיון בחוק התקציב לוועדת הכנסת?
משה גפני: אתה יודע מה, לפי מה שמתפתח , נראה לי שבסוף זה יגיע לוועדת הכנסת.
יואב קיש: את קצבאות הילדים תעביר לוועדת הכלכלה.
משה גפני: את קצבאות הילדים אני רוצה אצלי בגלל שזה היה אצלי כל הזמן.
משה גפני: זה היה בוועדת הכספים.
משה גפני: אם אתה מדבר, אדוני היושב-ראש, על עומס, אני מראש אומר שיש כמה דברים שביקשתי שיהיו בוועדת הכספים: קצבאות הילדים והנושא הזה של בנקאות רישוי וגם ששינסקי.
משה גפני: את כל הדברים האחרים, יש שם דברים שהם כולם החמרות, אני מעביר.
משה גפני: אני לא צריך את קק"ל, אני לא צריך את כל הנושאים - - -
דוד ביטן: ששינסקי זה לא החמרה.
דוד ביטן: זה לטובת - - -
משה גפני: לא אמרתי שעל ששינסקי - - -
איילת נחמיאס ורבין: אם אתם תוציאו את ששינסקי אז תהיה החמרה עם הציבור.
דוד ביטן: לא הוצאנו, השארנו את זה בוועדה.
איילת נחמיאס ורבין: בינתיים, אדוני.
דוד ביטן: מה זה בינתיים?
דוד ביטן: אנחנו רק ועדה פורמלית פה.
משה גפני: אדוני היושב-ראש, לא אמרתי על ששינסקי, לא אמרתי על קצבאות הילדים ואני לא אמרתי על הנושא הזה של בנקאות רישוי.
משה גפני: אני מוכן שייקחו - - -
דוד ביטן: עוד מישהו רוצה להתייחס?
איילת נחמיאס ורבין: ביקשתי גם.
דוד ביטן: בבקשה, איתן.
דוד ביטן: יש פעילות ערה של מפלגת העבודה היום.
מרב מיכאלי: יש פעילות ערה של מפלגת העבודה תמיד, לידיעתך.
דוד ביטן: איפה הנציגים של לבני?
מרב מיכאלי: אנחנו נציגים - - -
דוד ביטן: רק על הפלסטינים היא יודעת לדבר?
איילת נחמיאס ורבין: אנחנו מייצגים אותם נאמנה.
<יתן כבל (המחנה הציוני): אני רוצה להמשיך ולהיות עקבי בעניין הזה ומתחבר למה שאומר חבר הכנסת גפני.
<יתן כבל (המחנה הציוני): לרגע נדמה שיש כאן סוג של זחיחות ובדיחות הדעת, אבל זה עסק הרבה יותר עמוק, הרבה יותר רציני, שנוגע לעבודתנו אנחנו.
<יתן כבל (המחנה הציוני): יש נקודה שהיא לא קואליציה, לא אופוזיציה, היא העבודה שלנו.
<יתן כבל (המחנה הציוני): דוד, אני יודע שאני אומר מילים רק לפרוטוקול כי בסופו של עניין אתם הרי תעבירו את זה.
<יתן כבל (המחנה הציוני): אני סבור שהאכסניה, באמת על פי כל היגיון ושכל, היא ועדת הכספים.
<יתן כבל (המחנה הציוני): מה אלי כהן?
<יתן כבל (המחנה הציוני): יש לו פתאום איזה פרופלור בראש שהוא יודע לחשוב יותר טוב מגפני?
דוד ביטן: אנחנו שם לידו, בוועדה.
<יתן כבל (המחנה הציוני): מה, בגלל שהוא יתעסק עם רשות החשמל, יהיו לו כל הזמן אורות בראש?
<יתן כבל (המחנה הציוני): הוא יידע לעשות את זה יותר טוב מגפני?
<יתן כבל (המחנה הציוני): מה העניין פה?
<יתן כבל (המחנה הציוני): האם יש חשש - - -
דוד ביטן: אני אסביר לך.
דוד ביטן: כבר יודעים איך גפני חושב, אל י כהן עדיין לא.
<יתן כבל (המחנה הציוני): באמת?
<יתן כבל (המחנה הציוני): אני אגיד לך: עוד לא יודעים מה אמר לו שר האוצר להגיד בעניין הזה.
<יתן כבל (המחנה הציוני): חלק מהעניין שנקבעות ועדות, הממשלה או חברי כנסת שמביאים, אתה לא מחלק את הוועדות על פי העומד בראשן, גפני ברשותך, חלק מהסיפור זה לא מה חושב היושב-ראש.
<יתן כבל (המחנה הציוני): איך ועדה מתנהלת בסופו של עניין.
<יתן כבל (המחנה הציוני): לכן אני אומר לכם.
<יתן כבל (המחנה הציוני): אני אומר את זה גם לך, אתה הצבעת – בשונה ממך, אני אצביע אתך.
<יתן כבל (המחנה הציוני): אני יודע שאתה כבול - - -
דוד ביטן: אבל אין לו זכות הצבעה בכלל.
דוד ביטן: מה תצביע אתו?
דוד ביטן: לך אין זכות הצבעה ולו אין זכות.
דוד ביטן: גפני, לו אין זכות הצבעה ולך אין זכות הצבעה, והוא מצביע אתך.
<יתן כבל (המחנה הציוני): גפני, אם אייכלר הוא העניין, אני אתך.
ישראל אייכלר: תסביר.
<יתן כבל (המחנה הציוני): אני אגיד לך, אני ליטאי, לא חסיד.
דוד ביטן: אייכלר, אתה נגד סתימת פיות.
דוד ביטן: תראה מה עשית - - -
<יתן כבל (המחנה הציוני): לכן אני אומר לכם, זה כבר לא עניין שלנו - - -
ישראל אייכלר: אני עשיתי?
ישראל אייכלר: לא, אתם עשיתם.
דוד ביטן: אנחנו תמכנו.
<יתן כבל (המחנה הציוני): בזכותו, נקדימון בחייו לא הוזכר כמו שהוזכר - - -
דוד ביטן: עשה לו טובה.
דוד ביטן: סוף-סוף הוא התנער מביבי, אתה מבין?
דוד ביטן: אחרת הוא היה תחת הסינר שלו, מה אתה רוצה?
<יתן כבל (המחנה הציוני): של מי?
דוד ביטן: של אקוניס.
איילת נחמיאס ורבין: אתה מדבר על אקוניס והוא מדבר על נקדימון.
<יתן כבל (המחנה הציוני): אקוניס עדיין לא יצא.
<יתן כבל (המחנה הציוני): הוא באימוני רחיפה.
דוד ביטן: הוא כבר שלח מכתב.
<יתן כבל (המחנה הציוני): מכתב, זה אומר שהוא ככה מנסה לצאת מתוך הקן.
אורן אסף חזן: סימולציה.
דוד ביטן: עכשיו אולי יש לו סיכוי להחליף את דני דנון באו"ם.
<יתן כבל (המחנה הציוני): אני חושב שנצביע בעד שזה יישאר בוועדת הכספים.
דוד ביטן: אבל אמרתי שלך אין זכות הצבעה ולו אין זכות הצבעה.
<יתן כבל (המחנה הציוני): יש לי.
דוד ביטן: אין לך.
<יתן כבל (המחנה הציוני): דוד, הבנתי את זה מההתחלה ומחלתי לך על הטעות הזאת מההתחלה.
מרב מיכאלי: איתן כבל מצביע היום - - -
דוד ביטן: אתה במקום - - -
<יתן כבל (המחנה הציוני): גאון, גאון.
דוד ביטן: אתה במקום הבית הפלסטיני.
<יתן כבל (המחנה הציוני): גאון.
אורן אסף חזן: אדוני היושב-ראש, לי יש זכות הצבעה ואני גם בעד ועדת הכספים.
אורן אסף חזן: אתה רוצה שאני אנמק?
דוד ביטן: אתה יכול להיות בעד בפה, לא בהצבעה.
אורן אסף חזן: גם באצבע.
איילת נחמיאס ורבין: דוד, בקשתי זכות דיבור כל כך יפה.
אורן אסף חזן: אני בעד גם באצבע.
אורן אסף חזן: היועץ המשפטי לא אישר לשים פה בובות עם מנואלה.
אורן אסף חזן: אני מצביע - - -
<יתן כבל (המחנה הציוני): למה?
<יתן כבל (המחנה הציוני): כבר קודם הראית את זה.
אורן אסף חזן: האמנתי שצריך להעביר לרפורמות והסברתי גם למה.
דוד ביטן: אורן, בוא תשב לידי.
דוד ביטן: בוא.
דוד ביטן: כן, אייכלר.
ישראל אייכלר: קודם ביקשה איילת.
דוד ביטן: בבקשה, איילת.
איילת נחמיאס ורבין: אני לא מבינה מה קורה פה.
דוד ביטן: לא שמתי לב שהצבעת.
דוד ביטן: גם מיכאלי לפניך, אייכלר.
איילת נחמיאס ורבין: אני חתומה וחותמת בשתי ידיים על הרפורמה בנושא הלוואות חוץ בנקיות.
איילת נחמיאס ורבין: חתומה עם חבר הכנסת אלי כהן על הצעת החוק שהוא הגיש בנושא.
איילת נחמיאס ורבין: אני חושבת שהיא הצעת חוק חשובה.
מרב מיכאלי: אורן חזן - - -
איילת נחמיאס ורבין: חבר הכנסת חזן, אתה מפריע לי, אבל ממש.
מרב מיכאלי: ממש, ממש.
דוד ביטן: חזן - - -
אורן אסף חזן: - - - אם אני לא אהיה אז אני מצביע נגד ועוד מילה אני גם אצביע נגד התקציב.
דוד ביטן: מספיק כבר, נודניק.
אורן אסף חזן: האיומים האלה לא עובדים.
דוד ביטן: שב, שב.
אורן אסף חזן: זו פוליטיקה ישנה, צחי.
אורן אסף חזן: צי, זאת פוליטיקה ישנה.
אורן אסף חזן: בוא תראה שאני מצביע נגד.
אורן אסף חזן: מה זה כל היום איומים?
צחי הנגבי: ביטן, תעבור להצבעה.
דוד ביטן: רוצים לדבר, איך אני אעבור להצבעה.
אורן אסף חזן: אני אצביע נגד.
צחי הנגבי: נראה אותך.
אורן אסף חזן: אתה תראה אותי.
דוד ביטן: מספיק, תפסיקו.
דוד ביטן: כן, איילת.
דוד ביטן: תראי איזה בלגן - - -
אורן אסף חזן: משחקי אגו לא - - - אדוני, יושב-ראש הקואליציה.
איילת נחמיאס ורבין: לאן שאני הולכת יש בלגן.
דוד ביטן: די.
דוד ביטן: די כבר.
דוד ביטן: אני הבנתי אותו.
דוד ביטן: אני אתפוס לו את היד.
דוד ביטן: איילת, בבקשה.
איילת נחמיאס ורבין: יש בעיות בללה-לנד.
אורן אסף חזן: שום בעיות.
אורן אסף חזן: יש עניינים עקרוניים, אין בעיות.
דוד ביטן: די כבר, תירגע.
אורן אסף חזן: - - - וזה לא יעבור - - - נגמר הסיפור.
אורן אסף חזן: אני לא אהיה בשום ועדה ואני אצביע נגד.
אורן אסף חזן: צחי, אתה רק מחמיר את מצבך.
אורן אסף חזן: בסדר, תצחק.
אורן אסף חזן: - - - הוא ימשיך, הוא ימשיך?
דוד ביטן: - - - תירגע.
אורן אסף חזן: גם על מתווה הגז - - -
דוד ביטן: אל תשכח, נובל אנרג'י מכינים תביעה.
דוד ביטן: שלא יתבעו אותך.
איילת נחמיאס ורבין: חברים, אני לא מדברת יותר עם אנשים.
איילת נחמיאס ורבין: מדברים מאחורי חברי הכנסת ומפריעים כל הזמן.
איילת נחמיאס ורבין: אני לא מדברת.
איילת נחמיאס ורבין: אתה תשמור על זכות הדיבור שלי.
דוד ביטן: אני שומר.
איילת נחמיאס ורבין: אני מבקשת סליחה.
איילת נחמיאס ורבין: אנשי האוצר, תודה רבה.
איילת נחמיאס ורבין: אפשר את תשומת הלב שלכם אולי?
איילת נחמיאס ורבין: מספיק.
דוד ביטן: רבותי, שזאת תצא החוצה, בבקשה.
דוד ביטן: אמרתי לכם לא לדבר, נכון?
דוד ביטן: בבקשה, הנה הגנתי על זכות הדיבור שלך.
איילת נחמיאס ורבין: כשחברת הכנסת ביקשה כל כך יפה, אף אחד לא הקשיב לה.
איילת נחמיאס ורבין: אז כנראה שצריך לצעוק.
איילת נחמיאס ורבין: אני מאוד משתדלת לא לצעוק.
דוד ביטן: יש לך סיכוי להיות בליכוד.
איילת נחמיאס ורבין: חבר הכנסת ביטן, ידידי, אני אומרת את זה לא בציניות, מדובר ברפורמה חשובה מאוד-מאוד, בל מה שאתם עושים פה, ואני אמרתי את זה ליעל מבורך קודם, זה חוכא ואטלולא מהדבר הזה.
איילת נחמיאס ורבין: איזה מין דבר הזוי ואין שום סיבה בעולם.
איילת נחמיאס ורבין: אני אומרת שאני בעד הרפורמה.
איילת נחמיאס ורבין: זה לא יכול להיות בוועדת כספים.
איילת נחמיאס ורבין: חבר הכנסת גפני, גם את תשומת הלב שלך אני מצפה לקבל עכשיו.
איילת נחמיאס ורבין: לא יכול להיות שדקה קודם אתה תצביע – סליחה, לא אתה אלא סיעתך – מטעמים כאלה ואחרים, כשלא נוח לכם אז אתם מצביעים בעד העברת הדיון ברשות החשמל לוועדת אלי כהן, ועדת הרפורמות, שהיא לא רפורמות - - - ממשיכים לבנות לנו תלאי על תלאי ולגו על לגו.
איילת נחמיאס ורבין: לא יכול להיות שאתם, עם כל הכבוד, תעשו מאתנו צחוק ואחר כך תצפו שאנחנו נתמוך בכם.
איילת נחמיאס ורבין: אנחנו נתמוך בכם עניינית.
איילת נחמיאס ורבין: אנחנו חייבים לתמוך במהלך שזה יעבור לוועדת כספים.
איילת נחמיאס ורבין: אבל אני מצפה מכם, למרות כל ההסכמות, להיות ענייניים באותה מידה.
איילת נחמיאס ורבין: לכן, כשהגשתי רביזיה בנושא רשות החשמל, אני מצפה מכם לתמוך ברביזיה.
דוד ביטן: אבל את לו צריכה לכעוס.
איילת נחמיאס ורבין: אני כועסת, אדני יושב-האש, כי זאת ישיבה חשובה.
איילת נחמיאס ורבין: אנשים חושבים שהכול הצחוקים ומסחרה אם זו מילה אחת או שתי מילים, וגם אני קצת שותפה לעניין, אהל אני אומרת לכם שמדובר בדברים רציניים.
איילת נחמיאס ורבין: לא יכול היות - - -
דוד ביטן: אוקיי, הבנו, הבנו.
איילת נחמיאס ורבין: בפעם הבאה אני אבקש – אני מאוד אוהבת שהיועצים נמצאים כאן ואני גם קשובה להם, אבל אם זה יתנהל בצורה כזאת, אני אדרוש ישיבה רק עם חברי כנסת.
דוד ביטן: נשקול את העניין שהצעת.
מרב מיכאלי: אני מודה לחברתי איילת על השקו שהשתרר כאן לפחות עכשיו.
דוד ביטן: היא דאגה לך.
ישראל אייכלר: נגד ההשתקה.
מרב מיכאלי: אני רוצה להגיד, אדוני, ברצינות, איזו הצדקה יש בעצם לקיומה של הוועדה המכונה "ועדת אלי כהן", באמת?
מרב מיכאלי: מה, ועדת הכלכלה לא יודעת לעשות את עבודה?
מרב מיכאלי: ועדת הכספים לא יודעת לעשות את עבודתה?
מרב מיכאלי: ועדת העבודה, הרווחה והבריאות - - -
דוד ביטן: הסברתי את זה בדיון הקודם.
מרב מיכאלי: לא בכדי קוראים לה כל 10 דקות בשם אחר ובעצם קוראים לה "ועדת אלי כהן", כמו שלוועדת רשות השידור אפשר היה לקרוא "ועדת צחי הנגבי", משום שהדבר היחידי שהיא באה לשרת זה את צרכיו של השר הממונה על העסק הספציפי שהוא רוצה להעביר.
דוד ביטן: עובדה שלא שירתה.
דוד ביטן: עובדה.
מרב מיכאלי: עובדה של שירתה?
מרב מיכאלי: אי אפשר להגיד את הדבר הזה וראינו את זה בהצבעה במליאה ברגע האחרון.
דוד ביטן: עשינו המון תיקונים וגם את הסעיף האחרון שהעברנו, הוא גם רוצה לבטל אותו.
מרב מיכאלי: אבל אדוני, כנסת ישראל פעולת, ברוך השם, מאז קום המדינה בהצלחה יתרה עם הוועדות הסטטוטוריות, עם הצוותים המקצועיים שמתמקצעים – המילה שהשתמשת בה קודם באופן לא רלוונטי – יודעים לעשות את העבודה.
דוד ביטן: אז הם עוברים.
מרב מיכאלי: אז הם לא צריכים לעבור כי הם נמצאים בוועדה הרלוונטית, אם זה ועדת הכלכלה ואם זאת ועדת הכספים.
מרב מיכאלי: הם לא צריכים לעבור, הם לא אמורים להתנייד.
מרב מיכאלי: יש ועדות אד הוק שבאות לשרת עניין מסוים.
מרב מיכאלי: כמו שזה לא היה בסדר בעניין רשות החשמל, זה לא בסדר בעניין הזה.
מרב מיכאלי: אדוני היושב-ראש, זאת עבודה לא רצינית.
דוד ביטן: אייכלר, בבקשה.
ישראל אייכלר: אדוני היושב-ראש, אני מסכים בהחלט עם העיקרון שוועדות הכנסת הסטטוטוריות יכולות וצריכות לכסות וכל הסיפור הזה של ועדת אלי כהן הוא סיפור לא מהסטנדרט של הכנסת.
ישראל אייכלר: יש הצדקה לדברים שהם רפורמה ושינוי שצריכים לשבת ימים ולילות והוועדות הסטטוטוריות לא רגילות לזה, לעשות איזו ועדה מיוחדת למושא מסוים, כמו למשל ועדת רשות השידור של צחי הנגבי.
ישראל אייכלר: אבל הלוואות בנקאיות או חוץ בנקאיות זה תיקון חשוב מאוד - - -
איילת נחמיאס ורבין: ורשות החשמל לא, הרב אייכלר?
ישראל אייכלר: את יודעת מה, לצורך הפרוטוקול, גם רשות החשמל, אם זה לא רפורמה דרמטית זה היה צריך להיות בוועדת הכלכלה.
איילת נחמיאס ורבין: היא רפורמה מאוד חשובה.
ישראל אייכלר: אם היא רפורמה וצריך לבנות בניין חדש, אז כבר מעדיפים ועדת אחרת.
איילת נחמיאס ורבין: לא רוצים לבנות בניין חדש.
איילת נחמיאס ורבין: צריך לאגן את הסמכויות - - -
מרב מיכאלי: - - - ממש לא מצדיק - - -
ישראל אייכלר: יכול להיות.
ישראל אייכלר: אבל בוודאי - - -
איילת נחמיאס ורבין: הניסיון להצדיק עכשיו את ההצבעה שלכם בנושא של רשות החשמל לא מקובל עלי.
ישראל אייכלר: לא, אל.
ישראל אייכלר: אני לא מצדיק.
ישראל אייכלר: את יודעת למה הצבעתי עם הקואליציה – כי אני בקואליציה.
איילת נחמיאס ורבין: אני מצפה ממך לתמוך בי ברביזיה.
דוד ביטן: עכשיו את מפריעה לו.
איילת נחמיאס ורבין: אני מתנצלת על כך.
ישראל אייכלר: אני בעד ריבוי דעות.
ישראל אייכלר: היא יודעת שאני בעד ריבוי דעות, אנחנו לא רוצים לשמוע רק קול אחד, אז אם אני מדבר אז היא משמיעה קול נוסף, זה בסדר גמור.
איילת נחמיאס ורבין: הרב אייכלר - - -
מרב מיכאלי: בעיקר קולות של נשים אתה רוצה לשמוע, כן.
ישראל אייכלר: את שוב עושה אפליה בין נשים לגברים.
ישראל אייכלר: אסור לעשות אפליה - - -
<יתן כבל (המחנה הציוני): אם הייתה מוסיקה ברקע, היה אסור לו לשמוע את זה.
ישראל אייכלר: רבותי, העניין של ההלוואות מגופים חוץ בנקאיים הוא סעיף חשוב אבל הוא לא מצדיק שום ועדה מיוחדת בשביל זה.
ישראל אייכלר: זה דבר פשוט, עבודה שוטפת של ועדת הכספים.
ישראל אייכלר: הוא עושה דברים הרבה יותר מורכבים.
ישראל אייכלר: זה לא מורכב.
מרב מיכאלי: - - - מר אייכלר, את ההיגיון.
מרב מיכאלי: כשזה ועדה של חבר המפגה שלך זה לא מצדיק.
מרב מיכאלי: כשזה ועדה של חבר כנסת ממפלגה אחרת זה מצדיק - - -
ישראל אייכלר: אמרתי לך שמבחינה הגיונית הוא צודק.
מרב מיכאלי: אז לא יכול להיות.
איילת נחמיאס ורבין: לא יכול להיות, הרב אייכלר.
דוד ביטן: רבותי, אתם רואים?
דוד ביטן: אנחנו נותנים לכם גם להפריע, אין שום בעיה.
מרב מיכאלי: אנחנו לא מפריעות - - - בכל הכבוד.
איילת נחמיאס ורבין: לא, זה לא אותו דבר.
איילת נחמיאס ורבין: זה לא אותו דבר, היושב-ראש.
דוד ביטן: אלה שבחוץ לא יכולים להיכנס.
דוד ביטן: מכיוון שזה הסעיף האחרון לפני הדיון הרביזיות – אין לנו יותר סעיפים – אני רק רוצה לפני זה לפרט: יש לנו רביזיה על הפחתת עלויות ניהול המוצר הפנסיוני; רביזיה על רפורמת הקורנפלקס; רביזיה על צמצום הזכויות לדמי אבטלה לצעירים, על הפיצול שלה.
משה גפני: רגע, הרביזיה על הקורנפלקס ירדה.
דוד ביטן: עוד לא ירדה.
דוד ביטן: בינתיים אני אומר מה הרביזיות שאני יודע עליהן.
דוד ביטן: יש לנו רביזיה על סעיף 19 שהעברנו לוועדת העבודה והרווחה במקום לכספים.
דוד ביטן: רק על זה הרביזיה, נכון?
דוד ביטן: רק על העניין הזה.
דוד ביטן: על קנס גרעון יש רביזיה.
דוד ביטן: ואתם אמרתם שגם על הנושא של העברת רשות החשמל לכלכלה.
דוד ביטן: עכשיו אני מבקש 5 דקות התייעצות קואליציונית.
מרב מיכאלי: בהצלחה לקואליציה בהתייעצות.
מרב מיכאלי: הלוואי ותהיה בשום שכל.
דוד ביטן: טוב, רבותי, אפשר לשבת.
דוד ביטן: איפה זוהר, נכנס?
דוד ביטן: איפה פולקמן?
דוד ביטן: אני רוצה לסיים.
דוד ביטן: אני מבקש הצבעה שמית.
דוד ביטן: חזן, אחרי שעשית את הבלגן הלאומי שלך, אפשר להמשיך?
אורן אסף חזן: אנחנו פה נמצאים בשביל הציבור.
דוד ביטן: על הבנקאות אני רוצה הצבעה שמית, בבקשה.
אורן אסף חזן: למה שמית?
דוד ביטן: ככה אני רוצה.
איילת נחמיאס ורבין: דוד, חזרנו והרעש חזר להיות כמו שהיה.
דוד ביטן: רבותי, מספיק.
דוד ביטן: ההצעה שלי היא להעביר את הסעיף הזה לוועדה בראשות אלי כהן.
איל ינון: > בואו נדבר באופן מסודר כדי שיהיה בפרוטוקול.
איל ינון: על איזה סעיף אנחנו מדברים?
דוד ביטן: סעיף 16.
דוד ביטן: הלוואות מגופים חוץ בנקאיים.
איל ינון: > פרק ט', בנקאות.
דוד ביטן: ההצעה שלי היא להעביר את זה לוועדה בראשות אלי כהן.
דוד ביטן: באותה נשימה שינינו את שמה, אז אין בעיה.
איילת נחמיאס ורבין: סליחה, היושב-ראש ביטן, יש לי בקשה.
איילת נחמיאס ורבין: בתוך הדיון הזה – הרבה גפני, אתה אתי, בבקשה?
איילת נחמיאס ורבין: בתוך הדיון הזה, עם כל הכבוד, בגלל שמדובר באיזושהי רפורמה מאוד-מאוד ספציפית שבאופן מובהק קשורה לוועדת כספים, אני מבקשת לשמוע שהיועץ המשפטי לכנסת מצדיק את העברת הרפורמה הזאת לוועדת אלי כהן.
דוד ביטן: את אומרת לו גם מה להגיד?
ינון מגל: מה זה להצדיק?
ינון מגל: היועץ המשפטי צריך לקבוע אם דבר הוא חוקי או לא.
איילת נחמיאס ורבין: צריך להצדיק משפטית.
ינון מגל: מה, זה עניין ערכי?
דוד ביטן: ואם הוא לא רוצה להצדיק?
ינון מגל: היועץ המשפטי קובע לנו?
<יתן כבל (המחנה הציוני): לא ניסחת, לדעתי - - -
איילת נחמיאס ורבין: אני מודה לחברי.
דוד ביטן: אין בעיה שלפני ההצבעה היועץ המשפטי יאמר את דעתו.
ינון מגל: או שהיועץ המשפטי יחליט וזהו.
ינון מגל: שהוא יצביע.
איילת נחמיאס ורבין: חבר הכנסת מגל, הסכמתי לתת לאיתן כבל לפרשן אותי, לא לך.
דוד ביטן: בבקשה, היועץ המשפטי, תתייחס להצעת היושב-ראש להעביר את הסעיף הזה, הלוואות בגופים חוץ בנקאים, לוועדה בראשות אלי כהן, ששינינו את שמה בהצבעה הקודמת.
דוד ביטן: היה כבר דיון, לא יהיה עוד פעם דיון.
איילת נחמיאס ורבין: אני יודעת שוועדת הכנסת יכולה לאשר העברה לכל ועדה.
מרב מיכאלי: אני מבינה שיש סולחה בליכוד.
מרב מיכאלי: ברכות.
אורן אסף חזן: סבתא שלי, שתחיה, אומרת: שני אחים רבים בתוך כוס זכוכית, הכוס לא נשברת.
איילת נחמיאס ורבין: אני אאמץ את דבריה של סבתא שלך כשיהיה לי נוח.
דוד ביטן: בסדר, אבל בינתיים אתם רבים בתוך כוס קרטון.
מרב מיכאלי: שתפו אותנו, היינו - - - שתפו אותנו גם בסולחה.
אורן אסף חזן: אם לא היה לפרוטוקול, הייתי אומר משהו אחר.
דוד ביטן: איילת, אני אקרא אותך לסדר.
יואב קיש: ביקשת תשובה מהיועץ המשפטי, אז תנו לו לדבר בבקשה.
דוד ביטן: דרך אגב, מי שמוציאים אותו מקבל פרסומת.
דוד ביטן: את רוצה – אני כל פעם אוציא - - -
<יתן כבל (המחנה הציוני): זה רק אצל סלומינסקי.
איילת נחמיאס ורבין: על דבר עקרוני.
איילת נחמיאס ורבין: תוציא אותי על משהו עקרוני.
דוד ביטן: זה עקרוני.
דוד ביטן: עקרוני, הנושא הזה.
איל ינון: > ברור שחבר הכנסת גפני צודק - - -
משה גפני: רגע, רגע, רגע, אני מבקש להיות בשקט – היועץ המשפטי אמר שאני צודק.
איילת נחמיאס ורבין: עכשיו אתה רוצה שקט?
איילת נחמיאס ורבין: גפני, אנחנו מבקשים ממך שקט עכשיו.
איילת נחמיאס ורבין: אני רוצה לשמוע את היועץ המשפטי.
איל ינון: > אני אחזור על הדברים למען חבר הכנסת גפני.